钦定古今图书集成/明伦汇编/官常典/第742卷 > 萧曰金 萧曜 萧晓
## 钦定古今图书集成/明伦汇编/官常典/第742卷 > 萧曰金 萧曜 萧晓

按《永宁县志》：“萧曰金、萧曜、萧晓，四保人。嘉靖间，湖寇
王矮子出劫，势甚猖獗。三萧素以义勇自负，不俟召
募，自集数十辈为一哨，直抵贼营，战数阵，折贼数枪，
格杀数贼。贼见锋锐败走，萧追之，因山路崎险，失足
而蹶，且从兵后至，遂遇害。既死，犹怒目张拳，若敌贼
状。府县闻其事，为文遣官致祭，立祠于砻头滨江，扁”
曰《义勇》。